钦定古今图书集成/方舆汇编/边裔典/第085卷 > 康熙六年
## 钦定古今图书集成/方舆汇编/边裔典/第085卷 > 康熙六年

《大清会典》：康熙六年，广东巡抚奏称：“西洋国遣官入”

贡其正贡船一只、护贡船三只。西洋国在西南海中，康熙六年进贡，因其地远，贡期未定，贡道由广东；今其人有留居嶴门者。

按《广东通志》：“康熙六年十月，内遣使朝贡方物，进金叶表文一函，国王像一幅，全金金刚石饰金剑一持，金琥珀书箱一座，瑚珊树一枝，珊瑚珠一串，琥珀珠六串，伽楠香二段，哆啰绒二匹，象牙十枝，犀角四只，乳香六桶，苏合油一桶，丁香一笼，金银乳香二笼、花露一箱、花幔四端，花毡一铺进献。”

皇后方物大玻璃镜一面。珊瑚珠一串，琥珀珠四串

花露一笼。丁香一笼。金银乳香一笼。花幔四端。花毡一铺。续据该贡使开报

《皇恩》赏赐缎匹、银两。国王杂色锦缎八十匹、银三百。

两；正贡官杂色花缎三十六匹，银一百两；护贡官杂色花绢缎一十八匹；随役一十九名，每名杂色缎十匹，每名银二十两；使回，令广东布政司照例管待遣还。

康熙七年

《大清会典》：“康熙七年，题准西洋进贡以后，船不许过。”

三只，每船不许过百人。

康熙八年

《大清会典》。“康熙八年题准令正副使及从人二十二”

名来京。其留边人役。该地方官给与食物、仍加防守

康熙九年

《大清会典》：“康熙九年，西洋国贡使吗。”“吻”萨喇哒。

到京具

表进贡、赏赐筵宴。毕。差司宾序班一员、伴送至广

东该督差官护送出境，西洋国贡使玛讷撒尔达聂行至江南山阳地方病故。礼部题准：“内院撰祭文，所在布政司备祭品，遣本司堂官致祭一次，仍置地营葬，立石封识。若同来使臣愿带回骸骨，听从其便。”

康熙十七年

《大清会典》。康熙十七年。西洋国王阿丰肃遣使具

表“进狮子来京。” 兵部给“沿途口粮驿站夫船。” 礼部

仍差官伴送至《广东》，交该督抚差官护送出境，贡物恭进。

御前。

国王像一幅，金刚石饰金剑一柄，金珀书箱一座，珊瑚树一枝，珊瑚珠一串，琥珀珠六串，伽楠二段，哆啰绒二匹，象牙十枝，犀角四只，乳香六桶，苏合油一桶，丁香一笼，金银乳香二笼，花露一箱，花幔四端，花毡一铺。

皇后前。

大玻璃镜一面。“《珊瑚珠》一串。《琥珀珠》十串。花露一笼。丁香一笼。《金银乳香》一笼。花幔四端。《花毡一铺》”

《日知录》：“西域人善天文，自古已然。”《唐书》：“泥婆罗国，颇
解推测盈虚，兼通历术。事天竺国，善天文历算之术。
罽宾国遣使进天文经。拂菻国其王城门楼中悬一
大金秤，以金丸十二枚属于衡端，以候日之十二时。
为一金人，其大如人，立于侧。每至一时，其金丸辄落，
铿然发声，引唱以纪日时，毫厘无失。”盖不始于回回、
西洋也。

春《明梦馀录》。蒋德璟《破邪集序》：“向与西士游，第知其
历法与天地球、日圭、星圭诸器以为工，不知其有天
主之教也。比读其书，第知其窃吾儒事天之旨，以为
天主即吾中国所奉上帝，不知其以汉哀帝时耶苏
为天主也。其书可百馀种，颛与佛抗，而迹其人，不婚
不宦，颇胜于火居诸衲子以是不与之绝。比吾筑家
庙奉先，而西士见过，谓予：‘此君家主，当更有大主公
知之乎’？”予笑谓：“大主则上帝也。吾中国惟天子得祀
上帝，馀无敢干者。若吾儒性命之学，则畏天敬天，无
之非天，安有画像？即有之，恐不是深目高鼻、一浓胡子耳。”西士亦语塞。或曰：“佛自西来，作佛像；利氏自大
西来，亦作耶苏像。以大西抑西，以耶”苏抑佛，非敢抗
吾孔子。然佛之徒非之，而孔子之徒顾或从之者，何
也？未几，当道檄所司逐之，毁拆其居，而株擒其党。事
急，乃控于予。予适晤观察曾公曰：“其教可斥，远人则
可矜也。”曾公以为然，稍宽其禁。而吾漳黄君天香以
《破邪集》见示，则若以其教为必乱世，而亟为建鼓之
攻；又若以予之斥其教而缓其人，为异于孟子距杨、
墨之为者。予谓孟夫子距邪说甚峻，然至于杨、墨逃
而归，斯受之而以招放豚为过，今亦西士逃而归之
候矣。愚自以为善学《孟子》，特不敢似退之所称功不
在禹下耳。且以中国之尊，圣贤之众，圣天子一统之
盛，何所不容？四夷八馆，现有译字之官，西僧七王，亦
赐“阐教之号。即近议修历，亦令西士与钦天分曹测
定，聊以之备重译一种，示无外而已。原不足驱也，驱
则何难之有？”李文节曰：“退之原道，其功甚伟，第未闻
明先王之道以道之，而辄庐其居，亦不必。予因此意
广黄君，而复叹邪说之行，能使愚民为所惑，皆吾未
能明先王之道之咎，而非邪说与愚民之”咎也。白莲
闻香教，入其党者，骈首受戮，意窃哀之。然则黄君《破
邪》之书，其亦哀西士而思以全之欤？即谓有功于西
士可矣。

明

### 成祖永乐三年遣行人连迪等招谕速睹嵩国

按《明外史速睹嵩传》：“速睹嵩者，亦西方之国。永乐三
年，遣行人连迪等赍敕往招，赐银钞、彩币。其酋以道
远，竟不至。”

明

### 成祖永乐四年土鲁番来贡玉璞

按《明外史？土鲁番传》：“土鲁番在火州西百里，去哈密
千馀里，嘉峪关二千六百里，即汉车师前王、隋高昌
国。唐灭高昌，置西州及交河县，此则交河县安乐城
也。宋复名高昌，为回鹘所据，尝入贡。元设万户府，永
乐四年，遣官使别失八里道其地，以彩币赐之。其万
户赛因帖木儿遣使来朝，贡玉璞。”

永乐六年，土鲁番国番僧率其徒来朝贡，授为“国师”、
僧纲司官。

按《明外史土鲁番传》：“永乐六年，其国番僧清来率徒
法泉等朝贡，天子欲令化导番俗，即授为灌顶慈慧
圆智普通国师，师徒七人，并为土鲁番僧纲司官，赐
赉甚厚。由是其徒来者不绝，贡名马海青及他物，天
子亦数遣官奖劳之。”

永乐二十年，土鲁番与哈密共贡马。

按《明外史土鲁番传》：“永乐二十年，其酋尹吉儿察与
哈密共贡马千三百匹，赐赉有加。已而尹吉儿察为
别失八里酋歪思所逐，走归京师。天子悯之，命为都
督佥事，遣还故土。”

### 仁宗洪熙元年土鲁番躬率部落来朝

按《明外史土鲁番传》：“尹吉儿察德，中国洪熙元年，躬
率部落来朝。”

### 宣宗宣德元年土鲁番又率部落来朝

按《明外史土鲁番传》：“宣德元年，躬率部落来朝，天子
待之甚厚渥。还国病卒。”

宣德三年，土鲁番遣其子满哥帖木儿来朝。

按《明外史土鲁番传》：“宣德三年，其子满哥帖木儿来
朝，已而都督锁恪弟猛哥帖木儿来朝，命为指挥佥
事。”

宣德五年，土鲁番遣人入朝。

按《明外史土鲁番传》：“宣德五年，都指挥佥事也先帖
木儿来朝。”

按《四译馆考》：“土鲁番在火州西百里，古交河县安乐
城也。城方一二里，地平，四面皆山，气候多暖，少雨雪，
土宜麻麦，有瓜果羊马之利。人皆屋居，信佛法，多僧
寺。城西二十里有崖儿城，城仅二里，民居百馀家，相
传故交河县治。”又云：“古车师国。明永乐十二年，行在
验封员外郎陈诚至其国，诚言城西北百里有灵山”
最大，国人云：“此十万罗汉涅槃处也。”近山有高台，台
旁有僧寺，寺下皆石泉林木。从此入山行二百里，至
一峡。峡南有小屋，屋南登山坡，坡有石屋，屋有小佛
像五。前有池，池中有山，山石青黑，远望纷如毛发。国
人云：“此十万罗汉洗头削发处也。”循峡东南行六七里，登高崖。崖下小山累累，峰峦秀丽，罗列成行。峰下
白石成堆，似玉，轻脆不可握。堆中若人骨状者，坚如
白，缕，文明析，色甚润。国人云：“此十万罗汉灵骨也。”又
东下石崖，崖下石笋如人手足。稍南至山坡，坡石莹
洁如玉，国人云：“此辟支佛涅槃处也。”周行群山，约二
十馀里，悉五色沙石，光焰灼人。四面峻壑穷崖，天巧
奇绝，草木不生，鸟兽鲜少。西极诸国，唯土鲁番最为
奸猾。宣德五年始遣使来贡。正统以后，间一至焉。〈按明

《外史》，宣德以前，土鲁番之来，非止一二次。此乃云“始遣使来贡。” 姑并存之。

### 英宗正统六年土鲁番久失贡令赍钞币赐其酋巴剌麻儿

按《明外史土鲁番传》：“正统六年，朝议，土鲁番久失贡，
因米昔儿使臣还，令赍钞币，赐其酋巴剌麻儿。
正统七年，土鲁番遣使入贡，遂僭称王。”

按《明外史土鲁番传》：“正统七年，遣使入贡。初，其地介
于阗别失八里诸大国间，势甚微弱。后侵掠邻境，火
州、柳城皆为所并。国日强，其酋也密力火者遂僭称
王。”

### 代宗景泰三年土鲁番遣使入贡

按《明外史土鲁番传》：“景泰三年，偕其妻及部下头目，
各遣使入贡。”

### 英宗天顺三年土鲁番遣使入贡其使臣进秩有差按明外史土鲁番传天顺三年复贡其使臣进秩者二十有四人先后命指挥白全都指挥桑斌等使其

国。

### 宪宗成化元年土鲁番伪与哈密罕慎盟杀之仍遣使来贡诏薄其赏拘其使臣

按《明外史土鲁番传》：“成化元年，与罕慎盟，执杀之，复
据其城而遣使入贡，称与罕慎缔姻，乞赐蟒服及九
龙浑金、膝襕诸物。使至甘州，而罕慎之变已闻，朝廷
但令还谕其主，归我侵地。番贼知中国易与，不奉命
而复遣使来贡。礼官议薄其赏，拘使臣，番贼稍惧。
成化三年，土鲁番贡狮子。”

按《明外史土鲁番传》：“成化三年春，偕撒马儿罕贡狮
子，愿献还城印，朝廷亦还其使臣。礼官请却勿纳，帝
不从。及使还，命内官张芾护行，谕内阁草敕。阁臣刘
吉等言阿黑麻背负天恩，杀我所立罕慎，宜立遣大
将直𢭏巢穴，灭其种类，始足雪中国之愤。或不即讨，
亦当如古帝王封玉门关，绝其贡使，犹不失大体。今
皆不然，宠其使臣，厚加优待，又遣中使伴送，此何理
哉？陛下事遵成宪，今秋乃无故召番人入大内看戏
狮子，大赉御品，夸耀而出。都下闻之，咸为骇叹，谓祖
宗以来，从无此事。夫非我族类，其心必异，奈何屈万
乘之尊，为奇兽之玩，俾异言异服之人，杂遝清严之
地哉？况使臣满剌土儿即罕慎外舅，忘主事。仇逆天
无道，而阿黑麻聚集人马，谋犯肃州，名难奉贡，意实
叵测。兵部议羁其使臣，正合事宜。若不停张芾之行，
彼使臣还国，阿黑麻必谓中土帝王，亦可通情希宠。
大臣谋国，君不听信，其奈我何？长番贼之志，损天朝
之威，莫甚于此。”疏入，帝止芾行，而问阁臣兴师、绝贡
二事。吉等以时势未能，但请薄其赐赉。因言：“饲狮日
用二羊，十岁则七千二百羊矣。守狮日役校尉五十
人，一岁则一万八千人矣。若绝其餧养，听其自毙，传
之千载，实为美谈。”帝不能用。其秋，又遣使从海道贡
狮子，朝命却之，其使乃潜诣京师。礼官请治沿途有
司罪，仍却其使，从之。当是时，中外乂安，大臣马文升、
耿裕辈咸知国体，于贡使多所裁损，阿黑麻稍知中
国有人

成化四年，土鲁番以“哈密《城印》”来归。

按《明外史土鲁番传》：“成化四年秋，遣使再贡狮子，愿
还金印及所据十一城。边臣以闻，许之，果以城印来
归。”

成化五年，以哈密城既归，厚赐阿黑麻使臣。

按《明外史土鲁番传》：“成化五年，封陕巴为忠顺王，纳
之哈密，厚赐阿黑麻，使臣先所拘者尽释还。”

成化六年，阿黑麻复陷哈密，执陜巴。诏却其贡物，闭
关绝贡，巡抚许进兵败之。

按《明外史土鲁番传》：成化六年春，其前使二十七人
还，未出境，后使三十九人犹在京师，而阿黑麻复袭
陷哈密，执陜巴以去。帝命侍郎张海等经略而优待
其使，俾得进见。礼官耿裕等谏曰：“朝廷驭外番，宜惜
大体。番使自去年入都，久不宣召，乃今春三月以来，
宣召至再，且赐币帛羊酒，正当谩书投入之时，小人”
何知？将谓朝廷恩礼视昔有加，乃畏我而然，事干国
体，不可不慎。况此贼崛强无礼，久蓄不庭之心，所遣
使臣必其亲信腹心，乃令出入禁掖，略无防闲，万一
奸宄窥伺，潜逞逆谋，虽悔何及？今其使写亦满速儿
等宴赉已竣，犹不肯行，曰：“恐朝廷复宣召。”夫不宝远
物则远人格，狮本野兽，不足为奇，何“至上烦銮舆，屡
加临视，致荒徼小丑，得觐圣颜，藉为口实。”疏入，帝即
遣还。张海等抵甘肃，遵朝议却其贡物，羁前后使臣一百七十二人于边，闭嘉峪关，永绝贡道。而巡抚许
进等又潜兵直𢭏哈密，走牙兰。阿黑麻渐惧其邻邦
不获贡，胥怨阿黑麻

成化九年，番酋阿力等侵陷哈密。

按《明会典》：“成化九年，番酋阿力侵陷哈密，虏王母，夺
金印。”

成化十年冬。阿黑麻送还陕巴。款关求贡。廷议许之
按《明外史土鲁番传》云云。

成化十二年，阿黑麻复遣使来，命前使安置广东者
还之。

按：《明外史土鲁番传》：“成化十二年，其使再来，命前使
安置广东者悉释还。”

成化十七年，阿黑麻死，子满速儿嗣，仍遣人入贡。
按《明外史土鲁番传》：“成化十七年，阿黑麻死，诸子争
立，相仇杀，已而长子满速儿嗣为速檀，修贡如故。
成化十八年，哈密王陜巴卒，子拜牙即袭，而满速儿
仍窥图之。”

按《明外史土鲁番传》：“成化十八年，忠顺王陜巴卒，子
拜牙即袭，昏愚失道，国内益乱。而满速儿桀黠变诈
逾于父，复有吞哈密之志。”

### 孝宗弘治六年遣使绝土鲁番之贡

按《明会典》：“弘治初，其子阿力麻复诱杀罕慎。六年，又
虏陕巴以金印去。朝廷遣官经略，绝其贡。”

弘治十年，土鲁番复入贡。

按《明会典》：“弘治十年，效顺复许通贡。自后叛服不常。”

### 武宗正德四年归满速儿之弟真帖木儿是年入贡按明外史土鲁番传正德四年以其弟真帖木儿在甘州因贡使乞放还朝议不许久之以甘肃守臣奏

始送之还，还即以边情告其兄，共谋为逆。

按：《明会典》：“正德四年入贡。”

正德五年，土鲁番入贡。

按《明会典》云云。

正德九年，他只丁据哈密，又犯肃州。

按《明外史土鲁番传》：“正德九年，遂诱拜牙即叛，复据
哈密。朝廷遣彭泽经略，赎还城印，其部下他只丁复
据之，且导满速儿犯肃州。自是哈密不可复得，而患
且中于甘肃。会中朝大臣自相倾陷，番酋觇知之，益
肆谗构，贼腹心得侍天子中，国体大亏，贼气焰益盛。
正德十五年，复许土鲁番通贡。”

按《明外史土鲁番传》：“正德十五年，遂复许通贡。甘肃
巡按潘仿言：番贼犯顺，杀戮剽掠，惨不可胜言。今虽
悔罪，果足赎前日万一乎？数年以来，虽尝闭关，未能
问罪。今彼以困惫求通，且将窥我意向，探我虚实，缓
我后图，诱我重利。不于此时稍正其罪，将益起轻慢
之心，招反复之衅，非所以尊中国、驭外蕃也。况彼番”
文，执难从之词，示敢拒之状，当悔罪求通之日，为侮
慢不恭之语，其变诈已见。若曰：来者不拒驭戎之常，
尽略彼事之非，纳求和之使，必将叨冒恩礼，饱餍赏
饩，和市私贩，满载而归。所欲既足，骄志复萌，少不慊
心，动即借口，反复之衅，且在目前。何则？彼叛则未有
罪，而反获钞掠之利，来则未必见拒，“而更有赐赉之
荣，又何惮而不为？臣谓宜乘窘迫之时，聊为慑㐲之
计。虽纳其悔过之词，姑阻其来贡之使，降敕责其犯
顺，仍索归还未尽之人。其番文可疑者，详加诘问。使
彼知中国尊严，天威难犯，庶几反侧不萌，归服可久。”
时王琼力主款议，不纳其言。

正德十六年，土鲁番入寇甘肃。

按《明外史土鲁番传》：“正德十六年，世宗立，贼腹心写
亦虎仙伏诛，失所恃，再谋犯边。”

### 世宗嘉靖二年土鲁番寇肃州掠甘州定土鲁番五年一贡

按《明外史土鲁番传》：“二年，土鲁番寇肃州，掠甘州。”
按《明会典》：“土鲁番使臣到京，并存留赏赐，自进并带
进驼马等物，回赐及卖买俱照哈密例。”嘉靖二年，玛
瑙数珠一串，与绢四匹；红绢道布一匹，绢六匹；鞍子
一面，绢四匹；撒袋一副，绢二匹。其镔铁锉多不真正，
每贡不过百把，每二把与绢一匹。

嘉靖四年，土鲁番入寇，失利，复卑词求通贡。

按《明外史土鲁番传》：“嘉靖四年，复寇肃州，皆失利去，
于是卑词求贡。会张桂等起封疆之狱，遂阴庇满速
儿，再许之。”

嘉靖七年，土鲁番入寇，失利。又求通贡。许之。

按《明外史土鲁番传》：“贼党牙兰者，本曲先人。幼为番
掠，长而黠健，阿力以妹妻之，握兵用事，久为西陲患。
嘉靖七年夏，率所部二千人来降。有帖木儿哥、土巴
者，俱沙州番族，土鲁番役属之，岁征妇女牛马，不胜
侵暴，亦率其族属数千帐来归。边臣悉处之内地。满
速儿怒，使其部下虎力纳咱儿引瓦剌寇肃州，不胜”
则复遣使求贡。总督王琼请许之。詹事霍韬言：“番人
攻陷哈密以来，议者或请通贡，或请绝贡。圣谕必有
悔罪番文，然后许。今王琼译进之文，皆其部下小丑之语，无印信足凭。我遽许之，恐戎心益骄，后难驾驭。
可虞者一。哈密城池虽称献还，然无实据，何以兴复？
或者遂有弃置不问之议。彼愈得志”，必且劫我罕东，
诱我赤斤，掠我瓜沙，外连瓦剌，内扰河西，而边警无
时息矣。可虞者，二牙兰为番酋腹心，拥众来奔，而彼
云不知所向，安知非诈降以诱我他日犯边，曰纳我
叛臣也。我不归彼叛臣，彼不归我哈密。自是西陲益
多事，而哈密终无兴复之期。可虞者，三牙兰之来，日
给廪饩，所费实多，犹曰羁縻之策，不获已也。倘番酋
拥众叩关，索彼叛人，将予之耶，抑拒之耶？又或《牙兰》
包藏祸心，构变于内，内外协应，何以御之？可虞者四。
或曰：“今陕西饥困，甘肃孤危，哈密可弃也。”臣则曰：“保
哈密所以保甘肃也，保甘肃所以保陜西也。”若以哈
密难守即弃哈密，然则甘肃难守，亦弃甘肃乎？昔文
皇之“立哈密也，因元遗孽，力能自立，因而立之。彼假
其名，我享其利。今忠顺之嗣三绝矣。天之所废，孰能
兴之？今于诸夷中求其雄杰能守哈密者，即𢌿金印，
俾和辑诸番，为我藩蔽，斯可矣。必求忠顺之裔而立
焉，多见其固也。”疏入，帝嘉其留心边计，下兵部确议。
尚书胡世宁等力言“牙兰不可弃，哈密不必兴复，请
专图自治之策。”帝深纳其言。自是番酋许通贡，而哈
密城印及忠顺王存亡置不复问，河西获休息焉。然
满速儿桀傲益甚矣。

嘉靖十二年，牙兰遣人奏三事。诏诘责之。

按《明外史土鲁番传》：“嘉靖十二年，遣人奏三事，一请
追治巡抚陈九畴罪，一请遣官议和，一请还叛人牙
兰。词多悖慢，朝廷不能罪，但戒以修职贡，无妄言。然
自写亦虎仙诛，他只丁阵殁，牙兰又降，失其所倚赖，
势亦渐孤。部下各自雄长，称王入贡者多至十五人，
政权亦不一。十五年，甘肃巡抚赵载陈边事，言番酋
屡服屡叛，我抚之太厚，信之太深，愈长其奸狡。今后
入犯，宜戮其使臣，徙其从人于两粤，闭关拒绝。即彼
悔罪，亦但许奉贡，不得辄还从人。彼内有所牵，外有
所畏，自不敢轻犯。”帝颇采其言。

嘉靖二十四年，满速儿死，子沙嗣。其弟马黑麻亦自
立，求入贡。许之。

按《明外史土鲁番传》：“嘉靖二十四年，满速儿死，长子
沙嗣为速檀，其弟马黑麻亦称速檀，分据哈密。已而
兄弟仇杀马黑麻乃结婚瓦剌，以抗其兄，且垦田沙
州，谋入犯。其部下来告，马黑麻乃叩关求贡，复求内
地安置。边臣谕止之，乃还故土，与兄同处。总督张珩
以闻，诏许其入贡。”

嘉靖二十六年定“土鲁番五年一贡。”

按《明外史土鲁番传》：“嘉靖二十六年，定令五岁一贡。
其后贡期如令，而来使益多。逮世宗末年，番文至一
百四十八道，朝廷重违其情，咸为给赐。”

嘉靖四十三年，土鲁番进狮子。

按《明会典》：“四十三年，土鲁番进狮子，每只彩缎八表
里。”

### 穆宗隆庆四年马黑麻嗣兄职遣使谢恩其弟琐非等各称速檀入贡诏令附马黑麻

按《明外史土鲁番传》：“隆庆四年，马黑麻嗣兄职，遣使
谢恩。其弟琐非等三人亦各称速檀，遣使来贡。礼官
请裁其犒赐，许附马黑麻随从之数，可之。迄万历朝，
奉贡不绝。”

### 皇清

### 世祖章皇帝顺治三年

《大清会典》：“顺治三年，土鲁番奉番文进贡。”

按《四译馆考》：“西域有土鲁番者，顺治三年遣使朝贡，因赐”

敕曰：“土鲁番速鲁坛阿伯轮母罕默得阿郎哈思” 、

“等。尔遣都督马沙浪、虎伯峰进上贺表，贡献方物，诚可嘉悦。朕荷皇天眷佑，抚有大明天下，期于四海宁谧，遐域向顺，长享太平，直与山河永久之愿也。念尔土鲁番国，原系元朝成吉思罕次子察合台授封此地，大明立国，隔绝二百八十馀年，今得幸而复合，岂非天乎？尔等诚能恪修进献，时来朝贺，大贡小贡悉” 如旧例，则恩自相加，岂有忽忘之理？令发马沙浪、虎伯峰并都督职事阿巴火者等回国，特赐彩缎表里，用示褒答。尔国有所受“《大明敕印》，可遣使送来，以便裁酌、授尔封爵” 故谕。

顺治十三年

入贡。礼部覆准：“贡期五年一次。入贡人役不得过百名，内留边七十名，起送赴京。头目并从人三十名，有多带者，该督抚令守边道将禁止发回贡使。领赏后，许军民人等入馆交易违禁之物，不许买卖。至甘镇交易，令总兵官严禁其经过地方，不许停留骚扰。赴京头目，每日给行粮银一钱，从役每名日支银五分。” 留住甘肃者，每名支银二分。贡使归国，差司宾序班一员伴送，勒限送至该督处。该督差官将留住甘肃𤞑彝一并速令出边。

按：《四译馆考》：“顺治十三年土鲁番复朝贡，因”

敕谕土鲁番阿卜钝剌汗。“朕膺景命、抚有万方。”凡所

“属国，罔不输志称臣，毕献方物。尔土鲁番尤能早识历数，恪修进献之仪。今复遣使臣而入贡，信笃棐之可嘉。念尔国山川阻长，跋涉匪易，应有赠答，以奖忠诚。今遣使回国，特赐尔彩缎三百三十八匹，绢七百二十三匹，以昭赏赉。自今以后，其五年一贡，每贡入边毋过百人，毋携妇女进京。人数止许三十名，馀皆留住甘肃。候来京贡使回日，同护出境，不得淹留内地。带来货物，许令来京会同馆照例交易，不许沿途借名停留，以滋骚扰。所贡马匹，除应用贡马四匹、达马十匹外，不必多贡马匹，以负朕轸恤遐方之意。尔其祗承休命，慎终如始。益励朝宗之谊，永沐覆载之恩。钦哉！” 故敕。